Какво е ботокс?
Ботоксът представлява процедура за справяне с бръчки от различен тип и „възраст“, при която се инжектира нервнопаралитично комплексно вещество. В състава му основният действащ агент е така нареченият ботулинов токсин (от тук произлиза и името на интервенцията). Ботулиновият токсин се дефинира като мускулен релаксант. Ефектът му действа парализиращо върху някои групи мускули. От една страна, те се отпускат, а кожата видимо се заглажда, но от друга страна се постига и нежелано бъдещо стареене на кожата. Пациентите, които за първи път си поставят **ботокс**, най-често, са притеснени от факта, че в организма им попада някакъв тип токсин. Трябва да отбележим обаче, че страничните му ефекти не са животострашаващи. Нещо повече – ботулиновият токсин се използва в редица други медицински, различни от дерматологично-естетичните, терапии, включително и при деца – например за лечение на мускулни крампи, двойно виждане и кривогледство, мигрена, увеличена функция на потната жлеза, аномалии, свързани с пикочния мехур или червата.